Jørund Leknes

Jørund Berg Leknes (født 24. januar 1982 i Trondheim) er en norsk politiker (SV). Leknes var politisk rådgiver i Moderniseringsdepartementet i utgangen av 2005, og i
fra januar 2006 til oktober 2009 i Fornyings- og administrasjonsdepartementet. Etter det ble han ansatt som utvikler av programvare basert på åpen kildekode i det norske IT-selskapet Kantega. Fra 1. januar 2012 er han i tillegg ansatt som avdelingsleder i Kantega for avdelingen Multikanal. 

Han var vararepresentant på Stortinget for SV fra Sør-Trøndelag i perioden 2001–2005 og igjen i perioden 2005–2009.Stortingets oversikt over representanter fra Sør-Trøndelag Han møtte i Stortingets finanskomité første gang som 20-åring (som vara for Øystein Djupedal).SVs hippe nerd, artikkel i Dagens IT

Han har markert seg innenfor IKT-politikk: Jørund Leknes har bl.a stilt flere spørsmål om åpen kildekode og fri programvare i Stortingets spørretime, og han har også ledet IKT-utvalget i SV. Han har programmert siden han var 14 år, og behersker bl.a programmeringsspråkene C, Java og C++. Leknes har havnet blant de ti beste i NM i programmering fire ganger.Regjeringens datanerd, artikkel i TU.no

 Referanser 

 Eksterne lenker 



Kategori:Politiske rådgivere fra SV
Kategori:Vararepresentanter til Stortinget
Kategori:Personer fra Trondheim kommune